**Likumprojekta „Grozījumi Iedzīvotāju reģistra likumā” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Iekšlietu ministrijas (Pilsonības un migrācijas lietu pārvaldes) iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1. Latvijā personas kods sastāv no 11 ciparu kombinācijas, kur pēc pirmajiem sešiem cipariem ir defise, kam seko vēl pieci cipari. Pirmie seši cipari personas kodā sniedz informāciju par personas dzimšanas datumu, no kā var izdarīt virkni secinājumu (vecums, dzimšanas dienas esamība kādā noteiktā laikā, piemēram, valsts svētkos u.c.).

Tādējādi personas koda pirmajā daļā ietvertā informācija ar norādi uz personas vecumu var veidot tiešu un netiešu diskrimināciju uz vecuma pamata gan profesionālajās attiecībās, gan citās jomās. Pēdējie pieci cipari speciālā algoritma nezinātājam nesniedz tiešas ziņas par fizisko personu, bet tikai palīdz viņu identificēt. Jautājums par personas koda atbilstību fizisko personu datu aizsardzības pamatprincipiem aktualizējās jau 2007.gadā, kad Tiesībsarga birojā tika ierosināta pārbaudes lieta pēc Latvijas Ģimenes ārstu asociācijas iesnieguma[[1]](#footnote-2), jo **ārstniecības personām ar ārstniecību saistītajā dokumentācijā, kas pieejama trešajām personām, bija pienākums norādīt savu personas kodu**. Tādējādi tika aktualizēts jautājums par to, ka ārstniecības personu kā fizisko personu dati nav pietiekami aizsargāti. No cilvēktiesību viedokļa tieši personas koda pirmā daļa satur vislielāko risku ne tikai diskriminācijas elementiem, bet arī no neiejaukšanās personas privātajā dzīvē. Tieslietu ministrijas sadarbībā ar Veselības ministriju sagatavotajā informatīvajā ziņojumā „Par ārstniecības personu personas kodu apstrādi” (izskatīts Ministru kabineta 2013.gada 5.marta sēdē, prot.Nr.13, 31.§) norādīts: „Tā kā personas kods satur personas dzimšanas datus, personas koda izpaušana ir uzskatāma par iejaukšanos personas privātajā dzīvē. Norādām, ka esošā normatīvajos aktos noteiktā sistēma, ka ārstniecības personām dažāda veida ar ārstniecību saistītajā dokumentācijā, kas pieejama trešajām personām, jānorāda savs personas kods, pārkāpj Latvijas Republikas Satversmes (turpmāk – Satversme) 96.pantā noteiktās personu tiesības uz privāto dzīvi, jo personas kods ietver informāciju par personas dzimšanas datumu, kā arī personas kods pats par sevi ir personas dati un identificē fizisku personu. Savukārt Satversmes tiesa, skaidrojot Satversmes 96.pantā garantētās tiesības uz privāto dzīvi, vairākkārtīgi ir norādījusi, ka šīs tiesības skar dažādus aspektus. Tās aizsargā indivīda fizisko un garīgo integritāti, godu un cieņu, vārdu un identitāti, personas datus. Tiesības uz privāto dzīvi nozīmē, ka indivīdam ir tiesības uz savu privāto telpu, tiesības dzīvot pēc sava prāta, saskaņā ar savu būtību un vēlmēm attīstīt un pilnveidot savu personību, iespējami minimāli ciešot no valsts vai citu personu iejaukšanās. (*sk., piemēram, Satversmes tiesas 2010.gada 27.decembra sprieduma lietā Nr.2010-38-01 7.punktu; 2005. gada 26. janvāra sprieduma lietā Nr. 2004-17-01 10. punktu*).”Ministru kabineta 2001.gada 27.marta noteikumi Nr.150 „Noteikumi par nodokļu maksātāju un nodokļu maksātāju struktūrvienību reģistrāciju Valsts ieņēmumu dienestā” nosaka kārtību, kādā nodokļu maksātāji un nodokļu maksātāju struktūrvienības, kuras nav jāreģistrē Uzņēmumu reģistrā, ir reģistrējamas Valsts ieņēmumu dienesta Nodokļu maksātāju reģistrā (turpmāk - Nodokļu maksātāju reģistrs). Minēto noteikumu 11.1.1.apakšpunktā noteikts, ka fizisko personu nodokļu maksātāju reģistrācijas kods tiek piešķirts personām, kurām Pilsonības un migrācijas lietu pārvalde piešķīrusi personas kodu un piešķirtais **nodokļu maksātāja reģistrācijas kods ir identisks personas kodam**. Fiziskajām personām, kuras veic saimniecisko darbību, ir pienākums piešķirto nodokļu maksātāja reģistrācijas kodu norādīt visos uzskaites un pārskata dokumentos. Tādējādi, izmantojot personas kodu fiziskas personas nodokļu maksātāja reģistrācijas numura veidošanā, ziņas par personas dzimšanas datiem kļūst pieejamas neprognozējami plašam personu lokam, kas ir Latvijas Republikas Satversmes 96.pantā noteikto personu tiesību uz privāto dzīvi pārkāpums.Ņemot vērā, ka pašlaik personas kods par personu sniedz plašāku informāciju, nekā tas nepieciešams personas identifikācijai, kā arī tas, ka normatīvajos aktos noteiktā personas datu apstrāde ne vienmēr ir samērīga un atbilstoša personas datu aizsardzības pamatprincipiem, jārada iespēja identificēt fiziskas personas ar citiem paņēmieniem, piemēram, lietojot tādus reģistrācijas vai identifikācijas numurus, kas nesatur dzimšanas datumu. Arī citās valstīs fiziskām personām ir piešķirti ciparu formā veidoti personas kodi, saukti par identifikācijas numuriem vai sociālā nodokļa maksātāja numuriem. Pašreizējo personas kodu ir ļoti viegli atcerēties, bet, to nomainot, tiks labāk aizsargātas personas tiesības uz privātumu, beznozīmes personas kodi jau tiek lietoti tādās attīstītās valstīs kā ASV, Lielbritānijā, Nīderlandē, Austrijā, Beļģijā, Vācijā un Īrijā. Piemēram, diskusija par fizisko personu datu aizsardzību noritēja Šveicē, kur pret identificējamu personas datu iekļaušanu personas saziņas numurā ar iestādi iestājās gan tiesībzinātnieki, gan fizisko personu datu aizsardzības iestāde. Šveices Konfederācijā pastāv vecuma un atraitņu apdrošināšanas AHV kods (*Alters und Hinterbliebenen Versischerung*), kas tika izmantots gan vecuma un atraitņu pensijas, gan invaliditātes apdrošināšanas pensiju administrēšanā. Tobrīd Šveicē pastāvēja vienpadsmit zīmju AHV kods, kurš saturēja personas vārda pirmos burtus, dzimšanas datumu, dzimumu un ziņas par to, vai persona ir Šveices pilsonis vai ārzemnieks. Tā, piemēram, personai, mainot uzvārdu pēc laulības noslēgšanas vai citos gadījumus, bija jāmaina arī minētais numurs. Līdzīgi notiek, ja personas dzīves laikā mainās cita minētajā numurā ietvertā informācija – dzimums, pilsonības iegūšana u.c. informācija.Ilgas diskusijas rezultātā kopš 2008. gada 1. jūlija Šveicē tika ieviesta jauna sistēma, kur 13 ciparu kombināciju personas identifikācijai tiek piešķirts kodēts un anonimizēts numurs, kam nav tiešas saistības ar kādām personas identificējamām ziņām (dzimšanas datums, vārds vai dzimums). Jaunais AHV numurs personai tiek piešķirts vienu reizi dzīves laikā, un tas nav jāmaina. Pārejas periods Šveicē ilga aptuveni trīs gadus, sākot ar 2005. gadu, taču vēl joprojām spēkā ir arī iepriekšējais numurs, ja vien persona kādu iemeslu dēļ savā saziņā ar iestādi ir norādījusi savu iepriekšējo AHV numuru.Izstrādājot koncepciju „Fizisko personu reģistra koncepcija” (noraidīta Ministru kabineta komitejas 2013.gada 20.maija sēdē), tika konstatēts, ka būtu jāapsver iespēja no jauna reģistrētajām personām personas kodā neiekļaut ziņas par personas dzimšanas datumu. Līdz ar to likumprojektā paredzēts, ka pēc 2017.gada 1.janvāra, reģistrējot personas, tām tiks piešķirts tāds personas kods, no kura nevar izsecināt personas dzimšanas datumu. Tāpat, lai pēc piešķirtā personas koda varētu viennozīmīgi atpazīt fiziskās personas no juridiskām personām, jāparedz, ka personas kodam būs jāatšķiras no nodokļu maksātājiem juridiskām personām piešķiramiem kodiem, tas ir, kods nedrīkstētu sākties ar cipariem 4, 5, 9.Šobrīd ir spēkā Ministru kabineta 2009.gada 3.februāra noteikumi Nr.98 „Noteikumi par Latvijas iedzīvotāju reģistrācijas sistēmas klasifikatoru” (izdoti saskaņā ar Valsts statistikas likuma 7.1 pantu), kas nosaka personas kodu veidošanu.Saeimā 2014.gada 4.decembrī pirmajā lasījumā atbalstīts likumprojekts „Statistikas likums” (Nr.66/Lp12, 11.Saeimas likumprojekta Nr.1172/Lp11), kas neparedz deleģējumu Ministru kabinetam noteikt Latvijas iedzīvotāju reģistrācijas sistēmas klasifikatoru. Tādējādi līdz ar minētā likumprojekta spēkā stāšanos, bet ne vēlāk kā līdz 2015. gada 31.decembrim, zaudēs spēku Ministru kabineta 2009.gada 3.februāra noteikumi Nr.98 „Noteikumi par Latvijas iedzīvotāju reģistrācijas sistēmas klasifikatoru” un nebūs tiesiska regulējuma personas kodu veidošanai.Likumprojekts paredz papildināt Iedzīvotāju reģistra likuma pārejas noteikumus ar jaunu punktu, kurā noteikts, ka persona, kurai jau piešķirts personas kods ar dzimšanas datiem, sākot ar 2017.gada 1.janvāra vienu reizi brīvprātīgi varēs lūgt piešķirt jaunu personas kodu bez dzimšanas datuma norādīšanas. Piešķirtais kods būs nemainīgs. Līdz ar to turpmāk personas kodi nebūs sasaistīti ar dzimšanas datumu un tos varēs mainīt tikai gadījumā, ja persona tiks adoptēta. Personas kodu piešķirs Pilsonības un migrācijas lietu pārvalde. Personas kods tiks veidots no vienpadsmit cipariem. Personas koda pirmie cipari būs "32", bet pārējie cipari automātiski sistēmas ģenerētie nejaušie cipari no "0" līdz "9". Pirmie seši cipari no pārējiem pieciem cipariem var tikt atdalīti ar defisi.Lai neierobežotu personu tiesības izdarīt izvēli, kā arī, lai nepamatoti neliegtu atsevišķām personu kategorijām (piemēram, personām, kuras šobrīd ir nepilngadīgas) iespēju izmantot tiesības mainīt personas kodu, termiņš, līdz kuram personai būs tiesības mainīt viņai pirms 2017.gada 1.janvāra piešķirto personas kodu uz personas kodu, kurā netiek norādīts dzimšanas datums, likumprojektā nav noteikts.Iedzīvotāju reģistrā joprojām saglabāsies vēsturiskā informācija par personas iepriekšējo kodu un par personas koda maiņu nepieciešamības gadījumā varēs saņemt attiecīgu izziņu. Sekas personas koda maiņai ir līdzīgas kā vārda vai uzvārda maiņas gadījumā – personai, kura likumā noteiktajā kārtībā īsteno savas tiesības un pienākumus, pēc personas koda maiņas nepieciešams saņemt jaunu personu apliecinošu dokumentu. Citus, iepriekš izdotus dokumentus, personai pēc personas koda maiņas būs jāmaina tikai gadījumā, ja tas noteikts attiecīgo jomu regulējošos normatīvajos aktos. Piemēram, Ceļu satiksmes likuma 30.panta otrās daļas 2.punktā noteikts, ka transportlīdzekļu vadīšanas tiesības nedrīkst izmantot, ja personu apliecinošajā dokumentā norādītais vārds, uzvārds vai personas kods neatbilst transportlīdzekļa vadītāja apliecībā esošajam un 30 dienu laikā transportlīdzekļa vadītāja apliecība nav apmainīta, - līdz jaunas apliecības saņemšanai.Saskaņā ar Ministru kabineta 2001.gada 27.marta noteikumu Nr.150 „Noteikumi par nodokļu maksātāju un nodokļu maksātāju struktūrvienību reģistrāciju Valsts ieņēmumu dienestā” 16.punktu, fiziskajām personām, kuras veic saimniecisko darbību, par izmaiņām 10 dienu laikā jāpaziņo Valsts ieņēmumu dienesta teritoriālajai iestādei, kurā persona reģistrēta kā nodokļu maksātājs. iesniedzot attiecīgu pieteikumu. Personas koda maiņa neietekmē personai iepriekš izdoto dokumentu juridisko spēku - gluži tāpat kā šobrīd fakts, ka persona mainījusi uzvārdu nenozīmē, ka tās noslēgtie līgumi vai citi dokumenti ar iepriekšējo uzvārdu automātiski zaudē spēku. Tādējādi personai nebūs pienākums mainīt tos dokumentus, kuri saskaņā ar normatīvajos aktos noteikto regulējumu pēc personas koda maiņas nezaudē savu juridisko spēku.Datu bāzu savietošanas saskarnēs citām iestādēm tiks nodrošināta informācija par personas koda maiņu. Ciparu skaits personas kodā nemainīsies, līdz ar to nav nepieciešams veikt izmaiņas citu datu bāzu funkcionalitātēs.Par iesnieguma iesniegšanu personas koda maiņai valsts nodeva netiks noteikta.Personas koda maiņai netiks noteikti nekādi ierobežojumi nevienai personu grupai, tai skaitā personai, kura ir sodīta par noziedzīga nodarījuma izdarīšanu un sodāmība nav dzēsta vai noņemta (kā tas noteikts Vārda, uzvārda un tautības ieraksta maiņas likumā). Kā norādīts likumprojekta „Vārda, uzvārda un tautības ieraksta maiņas likums” (Nr.668/Lp9) anotācijā vārda un uzvārda maiņu atsaka apsūdzētajām un notiesātajām personām, tādā veidā nepieļaujot likumprojektā reglamentēto tiesību izmantošanu prettiesisku interešu realizēšanai, piemēram, izvairoties no soda saņemšanas vai kompetentu valsts institūciju kontroles jau pēc soda izciešanas. Savukārt Iedzīvotāju reģistra likumā nav pamata noteikt šādus ierobežojumus, jo personas koda maiņas gadījumā personu joprojām varēs identificēt pēc vārda, uzvārda, dzimšanas datuma un iestādēm būs iespēja pārliecināties par jaunā personas koda atbilstību vecajam. Turklāt Latvijā jau līdz šim ir notikuši 19 000 personas kodu maiņas gadījumi, kuri arī pēc izmaiņām satur ziņas par personas dzimšanas datumu. Turpmāk personas kods, kas nesatur personas dzimšanas datumu personai, kura dzimusi līdz 2016.gada 31.decembrim, norādīs uz to, ka personas kods ir mainīts un tādējādi iestādei var rasties nepieciešamība pārliecināties par jaunā personas koda atbilstību vecajam.Likumprojekts nemainīs arī Personu speciālās aizsardzības likumā un Operatīvās darbības likumā noteiktos operatīvās darbības pasākumus.1. Lai nodrošinātu personas nekļūdīgu identifikāciju pārrobežu lietās (pārrobežu strīdu, sadarbības, sodu izpildes, spriedumu atzīšanas un izpildes), ievērojot ārzemnieku un Latvijas valstspiederīgo intensīvu migrāciju, ir nepieciešams Iedzīvotāju reģistrā iekļaut informāciju par ārvalstī piešķirto identifikācijas numuru (ja personai tāds ir), kas norādīts personu apliecinošā dokumentā vai kompetentas iestādes izsniegtā dokumentā, kas ļauj personai uzturēties ārvalstī (Latvijas valstspiederīgo gadījumā), tādējādi ļaujot precīzāk identificēt personu informācijas apmaiņā ar ārvalstu institūcijām. Personas papildu datu apstrādes mērķis ir iegūt informāciju par personu migrāciju un uzkrāt citus statistikas datus, t.sk., lai varētu precīzāk veikt tautas skaitīšanu, kā arī panākt, lai starptautiskā līmenī varētu izpildīt administratīvos sodus un tiesu izpildītāji izpildīt piedziņas lietas. Šobrīd Iekšlietu ministrija uzsākusi sadarbību ar Lietuvu un Igauniju līguma noslēgšanai par datu apmaiņu, lai nodrošinātu viennozīmīgu personu identifikāciju.

Ārvalstīs piešķirtie identifikācijas kodi tiks uzglabāti un Iedzīvotāju reģistrā iekļauti vienlaicīgi ar citu pakalpojumu veikšanu (piemēram, pases izsniegšana vai statusa noteikšana). Personai pēc šā likuma stāšanās spēkā būs pienākums paziņot iestādei par viņai piešķirto identifikācijas kodu mēneša laikā. Persona ziņas par ārvalstī līdz 2016.gada 31.decembrim piešķirto identifikācijas kodu, kas ierakstīts kompetentas iestādes izsniegtā dokumentā, kas ļauj personai uzturēties ārvalstī, sniedz līdz 2017.gada 1.jūlijam.1. Šobrīd izziņu par personas deklarēto dzīvesvietu var saņemt pilngadīga persona un nepilngadīgas personas vārdā tās likumiskais pārstāvis. Izziņu izsniegšanas prakse liecina, ka lielu daļu no izziņām par deklarēto dzīvesvietu pieprasa personām no 15 līdz 18 gadiem, tām iestājoties izglītības iestādēs dažādu atvieglojumu vai priekšrocību saņemšanai. Praksē, izsniedzot izziņas šādu bērnu vecākiem, iestādes sastopas ar vecāku neapmierinātību par to, ka šādu izziņu nevar saņemt pats bērns. Izvērtējot izziņas izsniegšanas procedūras vienkāršību, konstatēts, ka nevar būt šķēršļu, lai nepilngadīgais vecumā no 15 līdz 18 gadiem pats sevi nevarētu pārstāvēt šajā procesā. Tādējādi tiks noņemts slogs vecākiem iestādes apmeklēšanai, lai pieprasītu un saņemtu izziņu. Vienlaikus tiek saglabāta iespēja šādu izziņu saņemt arī vecākiem.
2. Tiks izveidots bezmaksas e-pakalpojums „Iepriekšējā un piešķirtā jaunā personas koda salīdzināšana”. Datu saņēmēji (zvērināti notāri, u.c.), aplūkojot datus Iedzīvotāju reģistrā, pēc personas koda ievadīšanas saņems informāciju par jauno personas kodu. Šaubu gadījumā būs iespēja izmantot e-pakalpojumu personas koda salīdzināšanai. Tādējādi tiks nodrošināta iespēja pēc aktuālā personas koda saņemt informāciju par personas iepriekšējo personas kodu. Ja iepriekš noslēgtā vienošanās neparedz datu saņemšanu no Iedzīvotāju reģistra informācijas sistēmas pietiekamā apjomā, datu saņēmējs varēs lūgt to turpmāk nodrošināt, noslēdzot attiecīgu vienošanos ar Pilsonības un migrācijas lietu pārvaldi.
 |
| 3. | Projekta izstrādē iesaistītās institūcijas | Pilsonības un migrācijas lietu pārvalde. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Likumprojekts var skart gandrīz visas personas, par kurām iekļautas ziņas Iedzīvotāju reģistrā. Mērķgrupas aptuvenais skaitliskais lielums ir 2 286 672. |
| 2. | Tiesiskā regulējuma ietekme uz tautsaimniecību un administratīvo slogu | 1. Ziņas par ārzemnieka identifikācijas kodu, kas ierakstīts tā personu apliecinošā dokumentā, Iedzīvotāju reģistrā tiks iekļautas vienlaicīgi ar citu pakalpojumu veikšanu (piemēram, uzturēšanās atļauju un apliecību izsniegšana, dzīvesvietas deklarēšana), tādēļ Pilsonības un migrācijas lietu pārvaldei papildus administratīvais slogs neradīsies.2. Personai būs pienākums paziņot līdz noteiktam datumam ziņas par Latvijas Republikas valstspiederīgajam ārvalstī piešķirto identifikācijas kodu, kas ierakstīts kompetentas iestādes izsniegtā dokumentā, kas ļauj personai uzturēties ārvalstī. Pēc šā likuma spēkā stāšanās personai būs pienākums paziņot iestādei par piešķirto identifikācijas kodu mēneša laikā. Persona ziņas par ārvalstī līdz 2016.gada 31.decembrim piešķirto identifikācijas kodu, kas ierakstīts kompetentas iestādes izsniegtā dokumentā, kas ļauj personai uzturēties ārvalstī, sniedz līdz 2017.gada 1.jūlijam.Ja persona nebūs paziņojusi, bet ziņas Pilsonības un migrācijas lietu pārvaldē tiks saņemtas, informācija tiks aktualizēta. Informācija par ārvalstīs piešķirtu identifikācijas kodu Iedzīvotāju reģistrā tiks iekļauta vienlaicīgi ar citu pakalpojumu veikšanu (piemēram, pases izsniegšana vai statusa noteikšana), tādēļ Pilsonības un migrācijas lietu pārvaldei papildus administratīvais slogs neradīsies. Latvijas valstspiederīgajiem par ārvalstīs iegūto identifikācijas kodu jāziņo Pilsonības un migrācijas lietu pārvaldei, neziņošanas gadījumā, tās tiks administratīvi sodītas.3. Valsts ieņēmumu dienests veiks uzlabojumus tā pārziņā esošajās informācijas sistēmās, lai saņemot nodokļu maksātāja iesniegtu pārskatu, kurā norādīts personas iepriekšējais personas kods, šo personu varētu identificēt. Tādējādi nodokļu maksātājam neradīsies pienākums iesniegt pārskatu atkārtoti, ja persona būs mainījusi personas kodu, bet par to nebūs savlaicīgi paziņojusi darba devējam. |
| 3. | Administratīvo izmaksu monetārs novērtējums | Administratīvās izmaksas personas koda maiņai vai ārvalstīs piešķirtā personas koda paziņošanai:Personai:C (nokļūšanai Pilsonības un migrācijas lietu pārvaldē) = (atalgojums 4,47 *euro*/h x 1 h) x (10000 personas gadā x 1 koda maiņa) = 44 700 *euro*)C (iesnieguma iesniegšana personas koda maiņai vai paziņošana par ārvalstī piešķirto personas kodu) = (atalgojums 4,47 *euro*/h x 0,5 h) x (10 000 personas gadā x 1 koda maiņa) = 22 350 *euro*)Iestādei:C (personas koda maiņa) = (atalgojums 5,09 *euro*/h x 0,5 h) x (10 000 personas gadā x 1 koda maiņa) = 25 450 *euro*)C (kopā) = 92 500 *euro*  |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2015. gads** | Turpmākie trīs gadi (*euro*) |
| **2016.gads** | **2017.gads** | **2018.gads** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (2015.) gadu | izmaiņas, salīdzinot ar kārtējo (2015.) gadu | izmaiņas, salīdzinot ar kārtējo (2015.) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 60 742 | 10 019 | 10 019 |
| 2.1. valsts pamatbudžets | 0 | 0 | 60 742 | 10 019 | 10 019 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | - 60 742 | -10 019 | -10 019 |
| 3.1. valsts pamatbudžets | 0 | 0 | - 60 742 | -10 019 | -10 019 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  |
| 0 | 0 | 0 | 0 |
| 0 | 60 742 | 10 019 | 10 019 |
| 5. Precizēta finansiālā ietekme: | X |  |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Lai, sākot ar 2017.gada 1.janvāri, varētu iekļaut Iedzīvotāju reģistrā likumprojektā paredzētās ziņas un piešķirt personām personas kodus bez dzimšanas datuma norādīšanas, nepieciešams papildu finansējums **Iekšlietu ministrijai (Pilsonības un migrācijas lietu pārvaldei)** šādu izdevumu segšanai:1. Iedzīvotāju reģistra pilnveidošanai 2016.gadā - **60 742 *euro***(EKK 5000 „Pamatkapitāla veidošana”):

1.1. **22 627 *euro*** (EKK 5121 „Datorprogrammas”), lai veiktu uzlabojumus Iedzīvotāju reģistrā:55 darba dienas x 340 *euro* = 18 700 *euro* x 1,21 (PVN) = 22 627 *euro, kur*• 55 darba dienas - prognozētais darba apjoms noteikts, ievērojot iepriekš veikto Iedzīvotāju reģistra programmatūras izstrādes un uzlabošanas darbu izpildei nepieciešamos laika resursus;• 340 *euro* (bez PVN) - samaksa par vienu darba dienu, kas noteikta pēc vidējās tirgus cenas līdzīgu informācijas sistēmu uzlabošanai;1.2. **38 115 *euro*** (EKK 5121 „Datorprogrammas”), lai veiktu e-pakalpojuma „Iepriekšējā un piešķirtā jaunā personas koda salīdzināšana” izveidi:90 darba dienas x 350 *euro* = 31 500 *euro* x 1,21 (PVN) = 38 155 *euro, kur*• 90 darba dienas - prognozētais darba apjoms noteikts, ievērojot iepriekš veikto līdzīga rakstura darbu izpildei nepieciešamos laika resursus;• 350 *euro* (bez PVN) - samaksa par vienu darba dienu, kas noteikta pēc vidējās tirgus cenas līdzīga rakstura darbu izpildei.Izmaksas, kas saistītas ar likumprojekta ieviešanu, plānots daļēji segt, izmantojot struktūrfondu finansējumu 2014.- 2020.gadam, ja izstrādātais projekts būs atbilstošs Eiropas Savienības Kohēzijas politikas fondu darbības programmas 2014. - 2020.gadam „Izaugsme un nodarbinātība” 2.2.1.specifiskā atbalsta mērķa „Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” 2.2.1.1.pasākuma „Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība” nosacījumiem, kā arī tiesību aktiem par attiecīgā specifiskā atbalsta mērķa īstenošanu un turpmāku funkcionēšanu un plānotajiem ieguldījumiem ir jānodrošina atbilstība minētās programmas projektu iesniegumu vērtēšanas kritērijiem.2017.gadā un turpmāk ik gadu - **10 019 *euro*** (EKK 2000 „Preces un pakalpojumi”) (budžeta apakšprogramma 11.01.00 „Pilsonības un migrācijas lietu pārvalde”) uzturēšanas izdevumu segšanai, kas rodas no veiktajiem kapitālajiem ieguldījumiem pabeigtos projektos saskaņā ar Ministru kabineta 2012.gada 11.decembra noteikumu Nr.867 „Kārtība, kādā nosakāms maksimāli pieļaujamais valsts budžeta izdevumu kopapjoms un maksimāli pieļaujamais valsts budžeta izdevumu kopējais apjoms katrai ministrijai un citām centrālajām valsts iestādēm vidējam termiņam” 10.4.apakšpunktu (valsts pamatbudžeta bāzes izdevumi uzturēšanas izdevumu segšanai):Iedzīvotāju reģistra informācijas sistēmas programmatūras papildinājumu izstrādei (programmēšanas darbi): 12 darba dienas x 340 *euro* = 4 080 *euro* x 1,21 (PVN) = 4 937 *euro* (EKK 2251 „Informācijas sistēmas uzturēšana”), kur• 12 darba dienas (viena darba diena mēnesī) - prognozētais darba apjoms noteikts, ievērojot iepriekš veikto līdzīga rakstura darbu izpildei nepieciešamos laika resursus;• 340 *euro* (bez PVN) - samaksa par vienu darba dienu, kas noteikta pēc vidējās tirgus cenas līdzīgu informācijas sistēmu uzlabošanai;2.2. E-pakalpojuma ”Iepriekšējā un piešķirtā jaunā personas koda salīdzināšana” sasaistes uzturēšanai:12 darba dienas x 350 *euro* = 4 200 *euro* x 1,21 (PVN) = 5 082 *euro* (EKK 2251 „Informācijas sistēmas uzturēšana”), kur• 12 darba dienas (viena darba diena mēnesī) - prognozētais darba apjoms noteikts, ievērojot iepriekš veikto līdzīga rakstura darbu izpildei nepieciešamos laika resursus;• 350 *euro* (bez PVN) - samaksa par vienu darba dienu, kas noteikta pēc vidējās tirgus cenas līdzīga rakstura darbu izpildei. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Likumprojektam pievienots Ministru kabineta protokollēmuma projekts, kas paredz, ka izmaksas, kas saistītas ar likumprojektā paredzēto ziņu iekļaušanu Iedzīvotāju reģistrā un personas koda piešķiršanu personām bez dzimšanas datuma norādīšanas, plānots segt, izmantojot Eiropas Savienības fondu finansējumu 2014.-2020.gada plānošanas periodā.2017.gada un turpmāko gadu valsts budžeta plānošanas procesā tiks sagatavots papildu finanšu līdzekļu pieprasījums Eiropas Savienības politiku instrumentu finansēto projektu ietvaros izveidoto sistēmu un iekārtu uzturēšanas izdevumiem, kas jāveic no valsts budžeta, lai nodrošinātu jaunizveidoto reģistru uzturēšanu, paredzot papildu finansējumu 10 019 *euro* apmērā valsts budžeta apakšprogrammā 11.01.00 „Pilsonības un migrācijas lietu pārvalde” atbilstoši Ministru kabineta 2012.gada 11.decembra noteikumu Nr.867 „Kārtība, kādā nosakāms maksimāli pieļaujamais valsts budžeta izdevumu kopapjoms un maksimāli pieļaujamais valsts budžeta izdevumu kopējais apjoms katrai ministrijai un citām centrālajām valsts iestādēm vidējam termiņam” 10.4.apakšpunktā noteiktajam, proti, Finanšu ministrija valsts pamatbudžeta bāzi (izdevumus un resursus izdevumu segšanai) ministrijai n+1, n+2 un n+3 gadam aprēķina, ievērojot šo noteikumu [6. punktā](http://likumi.lv/doc.php?id=253649#p6) minētos nosacījumus un ņemot vērā izmaiņas uzturēšanas izdevumos, kas rodas no veiktajiem kapitālajiem ieguldījumiem pabeigtos projektos, kas ir nodoti ekspluatācijā un par kuriem tiks veikts galīgā norēķina maksājums (tai skaitā no Eiropas Savienības politiku instrumentu un pārējo ārvalstu finanšu palīdzības līdzekļu ietvaros veiktajām investīcijām) un kas turpmāk jāfinansē no valsts budžeta līdzekļiem atbilstoši noslēgtajiem līgumiem, citiem pamatojuma dokumentiem vai aprēķiniem. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Pēc likumprojekta izskatīšanas Saeimā otrajā lasījumā Ministru kabinetā iesniedzami šādi projekti:1) „Grozījumi Ministru kabineta 2013.gada 9.jūlija noteikumos Nr.378 „Noteikumi par Iedzīvotāju reģistrā iekļaujamo ziņu apjomu””;2) Grozījumi Ministru kabineta 2011.gada 15.februāra noteikumos Nr.131 „Iedzīvotāju reģistrā iekļauto ziņu aktualizēšanas kārtība”;3) Grozījumi Ministru kabineta 2009.gada 10.marta noteikumos Nr.225 „Noteikumi par Iedzīvotāju reģistra pirmuzskaites veidlapas paraugu un tās aizpildīšanas kārtību”. |
| 2. | Atbildīgā institūcija | Iekšlietu ministrija. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Paziņojums par līdzdalības procesu likumprojekta izstrādes gaitā publicēts Iekšlietu ministrijas un Pilsonības un migrācijas lietu pārvaldes mājaslapā sadaļā „Sabiedrības līdzdalība” atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 13.punktam.Pēc likuma pieņemšanas Saeimā informācija sabiedrībai tiks sniegta plašsaziņas līdzekļos, Pilsonības un migrācijas lietu pārvaldes mājas lapā un tās teritoriālo nodaļu klientu apkalpošanas zālēs.Latvijas valstspiederīgajiem ārzemēs informācija būs pieejama Latvijas diplomātiskajās un konsulārajās pārstāvniecībās. Papildus pēc likuma pieņemšanas Saeimā tiks informētas Latvijas diasporas organizācijas un to mediji. |
| 2. | Sabiedrības līdzdalība projekta izstrādē | Notikušas konsultācijas ar Latvijas Darba devēju konfederāciju un Latvijas Informācijas un komunikācijas tehnoloģijas asociāciju. |
| 3. | Sabiedrības līdzdalības rezultāti | Latvijas Darba devēju konfederācija (LDDK) norāda, ka kopumā izprot argumentus par to, ka noteiktos gadījumos attiecībā uz atsevišķām personu grupām personas kods par personu sniedz plašāku informāciju, nekā tas nepieciešams personas identifikācijai, tomēr no komersantu viedokļa raugoties, šobrīd spēkā esošais personas kods ir ne tikai līdzeklis personas (darbinieka, darījumu partnera, klienta, pakalpojumu saņēmēja) identifikācijai, bet arī līdzeklis rīcībspējas noteikšanai (nepilngadīgām personām). LDDK arī norāda, ka pieteikumā tiesai atbilstoši Civilprocesa likumā noteiktajam, jānorāda personas kods, kā arī komersantiem vienlaicīgi būs jāapstrādā gan personu dzimšanas dati, gan personas kodi. Līdz ar to LDDK nesaskata lietderību jaunas kārtības noteikšanai.Latvijas Informācijas un komunikācijas tehnoloģijas asociācija (LIKTA) norāda, ka komersantiem būs jāveic izmaiņas sistēmās, procesos, dokumentācijā, kā arī izmaiņu veikšanai jāparedz līdzekļi budžetā, līdz ar to, LIKTA aicina ņemt vērā minētos aspektus un noteikt saprātīgu ieviešanas laiku. LIKTA arī norāda, ka būtu nepieciešams noteikt kārtību, kādā komersanti un citi datu saņēmēji varēs salīdzināt iepriekšējo un jauno personas kodu. Komersantiem būtiska ne tikai katra konkrētā personas koda pārbaudes iespēja, bet arī iespējama sistemātiska, periodiska informācijas apmaiņa ar Iedzīvotāju reģistru par noteiktā laika periodā veiktajām izmaiņām esošajos personas kodos, lai novērstu nesakritības starp dažādu komersantu sistēmām, kuras kā galveno identifikatoru izmanto personas kodu.Izvērtējot potenciālās neērtības komersantiem, kas varētu rasties pēc jauno personas kodu ieviešanas, un salīdzinot tās ar ieguvumiem fizisko personu datu aizsardzības nodrošināšanā, kā arī, ievērojot to, ka līdz šim jau ir notikušas 19 000 personas kodu maiņas un tās nav radījušas nesamērīgu slogu darba devējiem, kā arī to, ka likumprojektā paredzētais regulējums pēc būtības ir līdzīgs uzvārda maiņai, kas notiek regulāri, Iekšlietu ministrija uzskata, ka sabiedrības intereses fizisko personu datu aizsardzības nodrošināšanā ir prioritāras šādu apsvērumu dēļ: 1. Darba likuma 35.panta pirmās daļas 1.punktā noteikts, ka, sagatavojot darba līgumu, pretendentam ir pienākums uzrādīt personu apliecinošu dokumentu. Personu apliecinošā dokumentā ir norādīts dzimšanas datums. Tādējādi darba devējam ir tiesiska iespēja pārliecināties, vai persona ir pilngadīga. Ja persona ir pilngadīga un nav citu šķēršļu darba līguma slēgšanai, tad darba devējs tāpat kā līdz šim var sagatavot darba līgumu, norādot tajā Darba likuma 40.pantā noteikto informāciju, tai skaitā personas kodu. Šajā gadījumā nav nozīmes tam, ka personas kods mainīts uz tādu, kas nesatur dzimšanas datus, jo saskaņā ar Darba likuma 40.panta pirmās daļas 1.punktu darba līgumā dzimšanas datumu norāda tikai ārzemniekam, kuram nav personas koda. Darba likuma 40.pantā noteiktas obligātās prasības darba līgumam, tomēr, ja darba devējs vēlas, viņš arī šobrīd var darba līgumā iekļaut personas dzimšanas datus, piemēram, nepilngadīgajiem. Tāpat, ja darba ņēmējs ir nepilngadīgs, tad īpašos nepilngadīgajiem noteiktos nodarbināšanas ierobežojumus var iekļaut darba līgumā. Arī pilngadības iestāšanās laiku un tam sekojošās nepieciešamās izmaiņas darba līgumā var fiksēt slēdzamajā darba līgumā. Pārējos gadījumos dzimšanas datu apstrāde nav nepieciešama. Tā kā ārzemniekam darba līgumā jānorāda dzimšanas datums, ja viņam nav personas koda, tad darba devēja informācijas sistēmai jābūt pielāgotai šādu ziņu iekļaušanai un nav nepieciešams veikt izmaiņas, jo varēs izmantot šo pašu datu lauku.
2. Tā kā personu apliecinošā dokumentā ir norādīts dzimšanas datums, tad arī slēdzot citus tiesiskus darījumus, komersantam ir iespēja pārliecināties, vai persona ir pilngadīga. Piemēram, Alkoholisko dzērienu aprites likuma 6.panta 2.2 daļā noteikts, ka alkoholiskos dzērienus aizliegts pārdot personām, par kuru vecumu mazumtirgotājam ir pamatotas šaubas un kuras pēc mazumtirgotāja pieprasījuma neuzrāda personu apliecinošu dokumentu, kas apliecina šo personu vecumu. Mazumtirgotājs nepieciešamo informāciju par personas vecumu tāpat kā līdz šim varēs iegūt no personu apliecinoša dokumenta arī gadījumos, kad personas kods būs mainīts, jo personu apliecinošā dokumentā ir iekļautas ziņas par personas dzimšanas datumu. Arī citos gadījumos informāciju par personas vecumu varēs iegūt no personu apliecinoša dokumenta (ārstniecības personas, ja saziņa ar pacientu veselības stāvokļa dēļ nav iespējama, u.tml.). Turklāt darījumus slēdz arī ar ārzemniekiem, kam nav Latvijā piešķirta personas koda, kas satur personas dzimšanas datumu. Tādējādi par ārzemnieku rīcībspēju jau šobrīd pārliecinās no personu apliecinošā dokumentā norādītā dzimšanas datuma. Līdzīgā veidā varēs rīkoties arī attiecībā uz jaunajiem personas kodiem.
3. Iedzīvotāju reģistrā joprojām saglabāsies vēsturiskā informācija par personas iepriekšējo kodu. Datu saņēmēji (zvērināti notāri, u.c.), aplūkojot datus Iedzīvotāju reģistrā, pēc personas koda ievadīšanas saņems informāciju par jauno personas kodu. Tiks izveidots bezmaksas e-pakalpojums „Iepriekšējā un piešķirtā jaunā personas koda salīdzināšana”. Komersanti par personas koda maiņu varēs pārliecināties, izmantojot minēto e-pakalpojumu, un pieteikumā tiesai norādīt ziņas par personas koda maiņu. Arī pirms tiesas sēdes informāciju par atbildētāja iespējamo personas koda maiņu varēs pārbaudīt, izmantojot e-pakalpojumu. Līdzīgs e-pakalpojums, kas tā lietotājam nodrošina iespēju pārliecināties, vai persona ir iekļauta Iedzīvotāju reģistrā un vai nav ziņu par personas nāvi, tiek nodrošināts Latvijas valsts portālā [www.latvija.lv](http://www.latvija.lv) arī pašlaik. Savukārt, ja, neraugoties uz minēto, lietas dalībniekam nav iespējams iesniegt tiesā pieprasītos rakstveida pierādījumus, tad saskaņā ar Civilprocesa likuma 112.panta pirmo daļu, tiesa vai tiesnesis pēc lietas dalībnieka motivēta lūguma ir tiesīga pieprasīt rakstveida pierādījumus no valsts un pašvaldību iestādēm, citām fiziskajām un juridiskajām personām. Turklāt arī pašlaik, vēršoties ar pieteikumu tiesā, iespējams, ka prasītājs pieteikumā nav norādījis aktuālo informāciju par atbildētāju (piemēram, ja atbildētājam mainīts uzvārds, dzīvesvietas adrese). Tādējādi likumprojektā paredzētais regulējums nerada papildu personas datu apstrādes slogu, kā arī personas koda pārbaude, izmantojot e-pakalpojumu, nebūs nesamērīga.
4. Ir noteikts saprātīgs spēkā stāšanās termiņš - 2017.gada 1.janvāris, tādejādi līdz šim laikam būs iespēja sagatavoties ar personas koda maiņu saistīto izmaiņu īstenošanai.
 |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Pilsonības un migrācijas lietu pārvalde. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projektā paredzētās izmaiņas paredz Pilsonības un migrācijas lietu pārvaldei veikt jaunu uzdevumu - personas koda maiņu, kas palielinās Pilsonības un migrācijas lietu pārvaldes administratīvo slogu. Iesniegumu personas koda maiņai persona varēs iesniegt ne tikai klātienē reizē ar personu apliecinoša dokumenta maiņu, bet arī elektroniski, kas samazinās administratīvo slogu gan personai, gan Pilsonības un migrācijas lietu pārvaldei. |
| 3. | Cita informācija | Nav. |

Iekšlietu ministrs R.Kozlovskis

Valsts sekretāre I.Pētersone - Godmane

01.07.2015 16:33

4607

Zvaune, 67219163

marta.zvaune@pmlp.gov.lv

Brīvniece, 67219453

ramona.brivniece@pmlp.gov.lv

1. Māris Ķirsons, Sanita Igaune, Ceļā uz personas koda nomaiņu, Dienas Bizness, 2012. gada 2.aprīlis, <http://www.db.lv/laikraksta-arhivs/zinas/cela-uz-personas-koda-nomainu-374377> (aplūkots 21.10.2014.) [↑](#footnote-ref-2)